Det voldsomme vejr, der hele søndagen har sat sit præg på det sydlige Norge, ser nu ud til at være rykket til Sveriges vestkyst. Ifølge Expressen.se er det vestlige Sverige nu ramt af særligt hårde vinde med forhøjet vandstand til følge, mens der flere steder er meldinger om, at træer er væltet og har lammet togtrafikken. Ligesom færgetrafikken også er ramt. Det betyder, at Stena Line aflyser sin afgang fra Frederikshavn til Gøteborg klokken 17.30 på grund af det dårlige vejr i Sverige, ligesom afgangen klokken 22.45 også er aflyst. Stena Vinga er den mindste færge på ruten mellem Frederikshavn og Gøteborg. Tidligere søndag aflyste både Color Line og Fjord Line sejladserne i dag mellem Hirtshals og Norge.

Opsummering:
Færgen Stena Vinga er søndag aflyst på grund af dårligt vejr